**JOGSZABÁLYOK:**

Az EXIM ügyletekhez

* a 312/2001 (XII. 28) kormányrendelet (MEHIB rendelet) (7. paragrafus, 9. paragrafus)
* a 85/1998 (V. 6.) kormányrendelet (kamatkiegyenlítési rendelet) (6. paragrafus) és
* a 435/2012 (XII. 29.) kormányrendelet (garancia rendelet) (4. paragrafus)

alapján szükséges a kamarai származási bizonyítvány.

**FINANSZÍROZÓK:**

AZ EXIM a termékei értékesítésére országos képviselői hálózatot hozott létre, továbbá, a jogszabályok szerint, refinanszírozó hitelintézetek is nyújtják az EXIM szolgáltatásait (a partner hitelintézetekről az EXIM honlapján található tájékoztató: <http://exim.hu/termekpaletta/bank/exportelenkitesi-hitelprogram/> ).

**TERMÉKEK:**

EXIM termékek, amelyekhez az ügyfelek származásit kérelmezhetnek (tájékoztatásul: az EXIM honlapján elérhető az aktuális ügyféltájékoztató: <http://exim.hu/wp-content/uploads/2014/02/Ugyfeltaj-a-magyar-tartalom-ig-eljarasrendjerol1.pdf> )

**FINANSZÍROZÁSI termékek esetén:**

1. *exportőr tevékenységének* a finanszírozása
2. előzetes származási bizonyítványt kérelmez az ügyfél a finanszírozási szerződés megkötéséhez
3. származási bizonyítványt kérelmez az ügyfél a finanszírozott konkrét szállításokhoz (a szállításokkal egyidejűleg vagy utólag)
4. *beszállító tevékenységének* a finanszírozása (annak a beszállítónak nyújt hitelt a bank, amely a majdani exportőr részére az exportálandó készárut vagy az exportálandó áruba beépítendő alapanyagot szállítja be; a beszállító rendelkezik az exportőr erről készült nyilatkozatával)
5. előzetes származási bizonyítványt kérelmez az ügyfél a finanszírozási szerződés megkötéséhez
6. származási bizonyítványt kérelmez az ügyfél a finanszírozott konkrét szállításokhoz (a szállításokkal egyidejűleg vagy utólag)

**BIZTOSÍTÁSI termékek esetén:**

Megjegyzés: Biztosítás esetén az EXIM nem követeli meg az ügyféltől, hogy az már a szerződéskötéskor benyújtsa hozzá a származási bizonyítványt vagy a szállításokkor igényeljen származási bizonyítványt, így az ügyfelek valószínűleg mindig utólag kérelmezik a származási bizonyítvány kiállítását.

1. *utólagos* származási bizonyítványt kérlemez az ügyfél minden egyes szállítást követően, az export dátumától számított 60 napon belül
2. *előzetes* származási bizonyítványt kérelmez az ügyfél egy adott biztosítási időszakra vonatkozóan, az egy adott vevő részére történő szállításaira

(speciális eset és csak azért részletezem, hogy ha az ügyfelek erről említést tesznek, akkor ne legyen teljesen ismeretlen a számotokra:

* ezt az előzetes származásit tulajdonképpen már a szálítások megkezdése után, tehát utólag kérelmezi az ügyfél, mert az EXIM a biztosítás esetén megengedi az ügyfél részére, hogy utólag nyújtsa be a származási bizonyítványt, feltéve, hogy az ügyfél az adott időszakban bonyolított első szállítását követő 60 napon belül megigényli a kamarától a származásit;
* a 60 napos határidő betartása esetén az EXIM a kötvényforduló napjától (a biztosítási időszak kezdetétől) visszamenőleg veszi figyelembe a származásit.

Ezzel az engedménnyel az EXIM az ügyfeleket szeretné segíteni.)

**SZÁRMAZÁSI KIBOCSÁTÁS:**

A fenti termékek kapcsán, a kereskedelmi és iparkamarák eljárási rendje a származási bizonyítványok kiállítására vonatkozóan a szokásos.

A származási bizonyítvány áruk exportjához készül, az exportálandó/exportált áru nem preferenciális származását igazolja. A származási bizonyítvány az ügyfél kérelmére kerül kiadásra, a származási kibocsátási eljárásrend szabályai (kitöltés, mellékletek, származási szabályok, stb.) szerint.

**Benyújtandó okmányok:**

* *kitöltött származási bizonyítvány*

sajátos kitöltés:

**címzett rovat:**

előzetes származási bizonyítvány esetén: Magyar Export-Import Bank Zrt. / Magyar Exporthitel Biztosító Zrt. / refinanszírozó bank (esetleg az ügyfél vevője/a szállímány címzettje, ha az EXIM szolgáltatás szempontjából fontos ezt megjelölni)

a szállítással egyidejűleg vagy utólag kiállított, konkrét szállításra vonatkozó származási bizonyítvány esetén:

* ha a származási bizonyítvány kikerül az országból: az ügyfél vevője / a szállítmány címzettje
* ha a származási bizonyítvány nem kerül ki az országból, a bizonyítványt az ügyfél az EXIM-hez/finanszírozóhoz nyújtja be: Magyar Export-Import Bank Zrt. / Magyar Exporthitel Biztosító Zrt. / refinanszírozó bank (esetleg az ügyfél vevője/a szállímány címzettje, ha az EXIM szolgáltatás szempontjából fontos ezt megjelölni)

**megjegyzés rovat:**

**!**előzetes származási bizonyítvány esetén: ***exportcélú előzetes igazolás*** (jelölve, hogy itt még nem történt export tevékenység, export kiszállítás) (további hivatkozás lehetséges az ügyfél és EXIM / refinanszírozó közötti megállapodás számára)

utólag kiállított származási bizonyítvány esetén: *issued retrospectively / visszamenőleges hatállyal kiállítva* (további hivatkozás lehetséges az ügyfél és EXIM / refinanszírozó közötti megállapodás számára)

Az EXIM-mel történt legutóbbi egyeztetés alkalmával abban maradtunk, hogy, tekintettel az egyre több refinanszírozási ügyletre, minden EXIM-es származásin (akár az EXIM a finanszírozó, vagy más hitelintézet lép be), az 5. rovatban feltüntetjük: **EXIM**

A további rovatok kitöltése a kitöltési útmutató szerint történik.

* *származási bizonyítvány hitelesítésére vonatkozó kérelem* (a kérelemben az ügyfél nyilatkozik az áru származásáról, a benyújtott, származást alátámasztó dokumentációról, arról, hogy milyen célra szeretné a származási bizonyítványt használni, melyik országba irányul az export, hogy a benyújtott dokumentációban szereplő adatok a valóságnak megfelelnek, illetve, hogy a származási szabályok, származási bizonyítvány kiállítására vonatkozó szabályokat megismerte, tudomásul vette)
* *export számla* (a számlán és a származásiban szerepelő adatoknak összhangban kell lenniük) (előzetes származási bizonyítvány esetén nem szükséges, tekintettel arra, hogy még nem történt export)
* *a származást alátámasztó dokumentáció*: gyártói nyilatkozat, beszállítói nyilatkozat vagy a lenyilatkozott származást alátámasztó más dokumentum (pl. harmadik országban, a megfelelő hatóságok által hitelesített származási bizonyítvány)
* *érvényes meghatalmazás*, amennyiben a benyújtandó okmányokat nem a cégképviseletre jogosult írta alá
* *aláírási címpéldány*
* az ügyfél és az EXIM között létrejött *szerződés másolata* vagy szándéknyilatkozat a megállapodásról, vagy befogadó nyilatkozat, stb. (ha rendelkezésre áll, DE: éppen az EXIM kérte 2015. áprilisban, hogy legyen a származásikon az adott ügylet hivatkozási száma)

A származási bizonyítványok hitelesítése mindig az érvényes eljárási rend szerint történik (a benyújtott dokumentumok, kérelmező és áru ellenőrzése, kérelmező és kérelem nyilvántartása, doumentumok megőrzése).

Utólagos származási bizonyítvány az eljárásrend szerint, és csak abban az esetben állítható ki, ha a kérelmében szereplő adatok megegyeznek a vonatkozó kiviteli adatokkal.